ຄົນລາວ ຈະແລ່ນຖື ທວນໄຟ ໂອລິມປິກ ໃຫ້ອົງການ ອາຫານໂລກ
ນາງວາດ​ສະຫນາ ສິນ​ທະ​ວົງ ​ຈະເປັນ​ຕົວ​ແທນ​ຂອງ​ອົງກາ​ນ WFP​ ໃນ​ການ​ແລ່ນຜັດປ່ຽນ ຖື​ທວນ​ໄຟ​ໂອ​ລິ​ມປິກ ທີ່ເມືອງເບີມິງແຮມ ໃນວັນທີ 1 ກໍລະກົດນີ້.
ບົດຖະແຫລງຂ່າວຈາກຫ້ອງການອົງການອາຫານໂລກ WFP ປະຈໍາ ສປປ ລາວ ທີ່ ນະຄອນຫລວງວຽງຈັນ ແຈ້ງວ່າ ພະນັກງານອົງການອາຫານໂລກ ນາງ ວາດສະຫນາ ສິນທະວົງ ໄດ້ຖືກຄັດເລືອກໃຫ້ເປັນຕົວແທນຂອງອົງການ ໃນການແລ່ນຜັດປ່ຽນຖືທວນ ໄຟໂອລິມປິກ ສໍາລັບການແຂ່ງຂັນກິລາໂອລິມປິກ ປີ 2012 ທີ່ຈະມີຂຶ້ນໃນທ້າຍເດືອນໜ້າ ນີ້ ຢູ່ນະຄອນຫລວງລອນດອນ ປະເທດອັງກິດ ອົງການອາຫານໂລກຂອງສະຫະປະຊາດ ໄດ້ຄັດເລືອກເອົາ ນາງ ວາດສະຫນາ ຈາກ ລາຍຊື່ ທີ່ຖືກສົ່ງມາຈາກ 70 ກ່ວາ ປະເທດ ທີ່ທາງອົງການປະຕິບັດວຽກງານຢູ່ ອົງການ WFP ໄດ້ຮັບການເຊື້ອເຊີນໃຫ້ຮ່ວມແລ່ນຖືທວນໄຟໂອລິມປິກໃນຄັ້ງນີ້ ໂດຍຄະນະກຳມະ ການໂອລິມປິກສາກົນ ເພື່ອໃຫ້ເຜີຍແຜ່ຂໍ້ຄວາມກ່ຽວກັບສັນຕິພາບ ຄວາມສາມັກຄີ ແລະ ມິດຕະພາບ ໃນຖານະທີ່ເປັນອົງການຊ່ວຍເຫລືອດ້ານມະນຸດສະທຳ ເພື່ອຕໍ່ສູ້ຕ້ານຄວາມ ອຶດຫິວ ທີ່ໃຫຍ່ທີ່ສຸດໃນໂລກ ເມື່ອຮູ້ວ່າ ຕົນໄດ້ຖືກຄັດເລືອກນັ້ນ ນາງ ວາດສະຫນາ ສິນທະວົງ ກ່າວວ່າ ນາງ ວາດສະຫນາ ຈະອອກເດີນທາງ ໄປ ເມືອງເບີມິງແຮມ ສະຫະລາຊະອາ ນາຈັກອັງກິດ ເພື່ອແລ່ນຜັດປ່ຽນທວນ ໄຟໂອລິມປິກ ໃນວັນທີ 1 ກໍລະກົດ ຄື ວັນອາທິດຈະມານີ້ ຊຶ່ງນາງຈະແລ່ນໄລ ຍະປະມານ 400 ແມດ ຫລື ¼ ຂອງ ນຶ່ງໄມລ໌ ຢູ່ຖະໜົນ Digbeth ຈຸດ A34 ເລິ່ມແຕ່ເວລາປະມານ 6 ໂມງກັບ 15 ນາທີ ຕອນເຊົ້າ ຕາມເວລາ ທ້ອງຖິ່ນ ທວນໄຟໂອລິມປິກ ໄດ້ອອກເດີນທາງຈາກປະເທດກຣີສ ໄປຮອດອັງກິດ ໃນວັນທີ 18 ພຶດສະພາ ຜ່ານມາ ຊຶ່ງໃນຊ່ວງເວລາ 70 ວັນ ຈາກນັ້ນ ຈົນເຖິງ ວັນທີ 27 ກໍລະກົດ ມື້ເປີດການແຂ່ງຂັນນັ້ນ ທວນໄຟໂອລິມປິກຈະໄດ້ຮັບການຜັດປ່ຽນມື ເຖິງ 8,000 ຄົນ ໂດຍຜ່ານ 1,000 ກ່ວາຕົວເມືອງ ແລະ ຫມູ່ບ້ານຕ່າງໆ ໃນປະເທດອັງກິດ ກ່ອນໄປ ເຖິງນະຄອນຫລວງລອນດອນ ທ່ານນາງ ເອຣິ ຄູໂດະ ຜູ້ຕາງຫນ້າ ອົງການ WFP ປະຈຳລາວ ກ່າວວ່າ “ນາງ ວາດ ສະນາ ແມ່ນນຶ່ງໃນພະນັກງານທີ່ດີເດັ່ນ ປະຈຳຢູ່ ສປປ ລາວ ທີ່ມີຄວາມກະຕືລືລົ້ນ ແລະຕັ້ງໃຈຕໍ່ຫນ້າທີ່ວຽກງານຂອງຕົນ ໃນຖານະເປັນຜູ້ຊ່ວຍໂຄງການ ໃນໂຄງການ ອາຫານເສີມ ຂອງອົງການອາຫານໂລກ ໃນປະເທດລາວ ” ໃນ ສປປ ລາວ ອົງການອາຫານໂລກແມ່ນສຸມໃສ່ ຫລຸດຜ່ອນສະພາບການຂາດໂພຊະ ນາການ ທີ່ສົ່ງຜົນກະທົບຕໍ່ການພັດທະນາ ແລະການຈະເລີນເຕີບໃຫຍ່ຢ່າງເຕັມສ່ວນ ຂອງເດັກນ້ອຍ ຈຳນວນເຄິ່ງນຶ່ງຢູ່ເຂດຊົນນະບົດ ໃນປີ 2011 ອົງການ WFP ປະຈໍາ ສປປ ລາວ ໄດ້ສະໜອງອາຫານ 8,800 ໂຕນ ແກ່ປະຊາຊົນລາວຫລາຍກ່ວາ 610,000 ຄົນ ໃນທົ່ວປະເທດ